laion/Wikipedia-Exotic huggingface dataset:
דקת קשת

דקת קשת או דקת מעלה (Minute Of Arc-MOA) היא החלק ה-1/60 של מעלה. במעגל 21,600 דקות קשת. הדקה מסומנת בתו ' (בעברית תג). לדוגמה, זווית בת ארבע מעלות ושלוש דקות תסומן '4°3. הואיל ודקת קשת היא גודל זוויתי קטן, היא משמשת במדידת זוויות מדויקות, כמו מדידת זווית סטיה זעירה מקו ישר שתבוא לידי ביטוי רק לאחר מרחק רב מתחילת הסטיה. מדידת סטיה זעירה שכזו נפוצה, למשל, לצורך מתן מידה לדיוק ירי רובה (אז היא ידועה יותר בראשי התיבות האנגליים MOA), למדידת סטייה של חלליות, מכשור אסטרונומי וכדומה. לצורך דיוק רב יותר, מחולקת דקת קשת ל-60, וכל חלק 1/60 של דקת קשת נקרא שניית קשת ומסומן בתגיים ″ . לדוגמה, 0.5 דקת קשת היא 30 שניות קשת, או '0.5 = "30. דוגמה לשימוש בדקת קשת לציון מידת הדיוק של כלי ירייה היא רובה צלפים שהדיוק שלו מוגדר כ-0.5 דקת קשת. משמעות הנתון היא שהסטייה המרבית של הקליעים מנקודת הפגיעה המשוערת תהיה החלק ה-0.5/60, כלומר 1/120, של זווית בת מעלה אחת. במרחק 100 מטר שקול פיזור זוויתי כזה לפיזור של 1.454 ס"מ סביב נקודת הפגיעה. במערכת היחידות הבריטית קל יותר לתרגם את דיוק הרובה מדקות קשת לגודל המקבץ: ברובה בעל דיוק של דקת קשת אחת (1 MOA), תהיה הסטייה המרבית של הקליעים מנקודת הפגיעה המשוערת כ-1 אינץ' במרחק של 100 יארד. באסטרונומיה משתמשים בדקת קשת לציון הגודל הזוויתי של גרמי שמיים שונים ושל המרחק הנצפה בין גרמי שמיים סמוכים. כך למשל, לירח ולשמש קוטר זוויתי של כ-30 דקות קשת (חצי מעלה), לגלקסיית הסומבררו אורך זוויתי של כ-9 דקות קשת ולנוגה קוטר זוויתי שמגיע למעט יותר מדקת קשת כשהוא בקרבה מרבית לכדור הארץ. המרחק הזוויתי בין הכוכבים הסמוכים מיזר ואלקור הוא כ-12 דקות קשת, המרחק הזוויתי בין בני הזוג α2 במאזניים ו-α1 במאזניים הוא כ-4 דקות קשת והמרחק הזוויתי בין גלקסיית אנדרומדה ובין גלקסיית הלוויין שלה M32 הוא כ-22 דקות קשת. דקת קשת, באתר MathWorld (באנגלית) זה אינו סימן גרשיים (״) אלא סימן דומה (″) לציון שניות, שמקומו מימין למספר (בשונה מגרשיים). ראו בערך מעלה (זווית). ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מלחמת אנגליה–האימפריה העות'מאנית

בקיץ 1806, במהלך מלחמת הקואליציה האנטי-צרפתית השלישית, שגריר צרפת בטורקיה, הגנרל הוראס סבסטיאני הצליח לשכנע את השער הנשגב לבטל את כל ההסכמות עם רוסיה ולפתוח את הדרדנלים לאניות מלחמה צרפתיות בלבד. בתמורה, הבטיח נפוליאון לסולטן הטורקי לסייע לו במיגור המרד בסרביה ולהשיב טריטוריות עות'מאניות לידי האימפריה. כאשר הצבא הרוסי נכנס לשטחי מולדביה וולאכיה, הכריזה האימפריה העות'מאנית מלחמה על רוסיה. במהלך מבצע הדרנדלים בספטמבר 1806, לחצה בריטניה על הסולטן סלים השלישי לגרש את השגריר סבסטיאני, להכריז מלחמה על צרפת, לוותר על נסיכויות הדנובה לרוסיה ולהעביר את הצי העות'מאני, יחד עם המבצרים שעל הדרנדלים לידי הצי המלכותי הבריטי. לאחר שסלים סירב לדרישות בריטניה, צי בריטי נכנס לדרנדלים ב-19 בפברואר 1807 והשמיד את הכוחות העותמאניים בים מרמרה, ועגן אל מול חופי קונסטנטינופול. אולם ביצורי העיר שחוזקו בעזרת מהנדסים צרפתיים הגנו על העיר, הצי הבריטי טווח באמצעות תותחים ונאלץ לעזוב את ים מרמרה ב-3 במרץ 1807. ב-16 במרץ 1807 פלשו כ-5000 חיילים בריטיים לאלכסנדריה, העיר נפלה לידיהם, במטרה ליצור בסיס בים התיכון נגד האימפריה העות'מאנית. מושל מצרים מטעם הסולטן, מוחמד עלי, המשיך במאבק על העיר, עד לגירוש הכוח הבריטי ב-25 באוגוסט באותה שנה. לבסוף, בעקבות אכזבת הסולטן מתמיכת צרפת במאבקיו, נחתמה אמנת הדרנדלים, ב-5 בינואר 1809, בעיר צ'נקלה. בברית נקבע כי טורקיה לא תאפשר לאף אוניית מלחמה להיכנס לדרנדלים ולמיצרי הבוספרוס. בנוסף, תגן אנגליה על שלמות האימפריה העות'מאנית באמצעות הצי הבריטי וכן באספקת נשק. מלחמת אנגליה–האימפריה העות'מאנית, באתר אנציקלופדיה בריטניקה (באנגלית) סרטון youtube על המלחמה בים מרמרה Ottoman Empire - The empire from 1807 to 1920 | Britannica, www.britannica.com (באנגלית)
יום רגיל

יום רגיל (באנגלית: Committed) הוא סרט ישראלי עצמאי קצר משנת 2018, שביימה לי גילת וכתבה בת-אל מוסרי, שגם משחקת בתפקיד הראשי לצד ליטל שוורץ ודובר קוסשווילי. הסרט הוקרן בבכורה ארצית בפסטיבל הסרטים הבינלאומי חיפה, וזכה בפרס הסרט הטוב ביותר בתחרות הסרט העצמאי הקצר בפסטיבל הבינלאומי לסרטי סטודנטים לשנת 2019. הסרט זכה בפרס אופיר לסרט העלילתי הקצר הטוב ביותר. לאחר תקופה ארוכה של הדחקה, בתיה (בת-אל מוסרי) נאלצת להתעמת עם אביה צביקי (דובר קוסשווילי) הסובל מהפרעה דו-קוטבית. כעת, כשאחותה לאה (ליטל שוורץ) מתעקשת לאשפז אותו, היא צריכה להחליט מה טוב יותר לכל המשפחה. הסרט הופק על ידי אביב בן שלוש, רועי ציוני, אורי בורג וחברת זואה פילמס; הוא יצא בתמיכת הקרן החדשה לקולנוע וטלוויזיה, משרד התרבות והספורט וקרן גשר לקולנוע רב תרבותי. יום רגיל, ברשת החברתית פייסבוק "יום רגיל", במסד הנתונים הקולנועיים IMDb (באנגלית) "יום רגיל", במסד הנתונים הקולנועיים KinoPoisk (ברוסית) "יום רגיל", במסד הנתונים הקולנועיים IMDb (באנגלית) יום רגיל (טריילר), באתר פייסבוק, ‏30 במאי 2019 0:35 עופר ליברגל, פסטיבל סרטי הסטודנטים 2019: זוכים וסיכום, באתר סריטה, ‏23 ביוני 2019 אור פז, פסטיבל סרטי הסטודנטים 2019: דיווח שני ואחרון, באתר באמפר, ‏1 ביולי 2019 איתי שטרן, "רואים בחורה שחורה עם לק ולא מבינים שיש שם אינטליגנציה", באתר הארץ, 1 בספטמבר 2019 קולנוע ישראלי קצר - תכנית מספר 3, באתר פסטיבל חיפה, ‏2018 (ארכיון) Committed, Brussels Short Film Festival YOM RAGIL, Huesca International Film Festival (ארכיון) הזוכים בפסטיבל 2019, באתר TISFF שגיא בן נון, אבנר שביט‏, "ימים נוראים" על רצח רבין הוא הזוכה באופיר - והנציג הישראלי לאוסקר, באתר וואלה, 22 בספטמבר 2019
למבורגיני 350 GT

מבורגיני 350 GT (באיטלקית: Lamborghini 350 GT) היא מכונית ספורט בסגנון גראן טוריסמו מתוצרת יצרנית מכוניות הספורט האיטלקית למבורגיני בשיתוף Carrozzeria Touring Superleggera (אנ') אשר יוצרה בין השנים 1964 – 1966 בעיירה Sant'Agata Bolognese (אנ') במטרופולין של בולוניה (אנ') במחוז אמיליה-רומאניה באיטליה. תצורה גג קשיח. תצורה ספיידר (קבריולה). דגם "למבורגיני 350 GT" הוצג לראשונה בתערוכת המכוניות הבינלאומית בז'נבה (אנ') במרץ 1964. יוצרו 120 יחידות. 2 דלתות. מספר נוסעים: 2+2 (מאחור מושב צר מאד). מנוע קדמי. מנוע בנזין. סוג הנעה: הנעה אחורית. 6 מאיידים מתוצרת ""וובר" מסוג "Weber 40 DCOE 2". מערכת חשמל - 12 ואט. קיבולת מכל דלק - 87 ליטר. צמיגים: HS 205/15. קוטר סיבוב מינימלי - 11.5 מטר. תאוצה בין 0–80 קמ"ש היא 4.8 שניות. תאוצה בין 0–100 קמ"ש היא 6.4 שניות. תאוצה בין 0–160 קמ"ש היא 16.3 שניות. "למבורגיני 350 GT" "למבורגיני 350 GT" "למבורגיני 350 GT", שנת 1964 "למבורגיני 350 GT", שנת 1966 "למבורגיני 350 GT" "למבורגיני 350 GT", שנת 1966 "למבורגיני 350 GT" מבט למנוע אתר האינטרנט הרשמי של למבורגיני 350 GT מדיה וקבצים בנושא למבורגיני 350 GT בוויקישיתוף למבורגיני 350 GT, סרטון באתר יוטיוב למבורגיני 350 GT, סרטון באתר יוטיוב "למבורגיני 350 GT" lamborghini.com/en-en/brand/masterpieces/350-GT "למבורגיני 350 GT" - מפרט lambocars.com/classic_gt/350_gt_specifications "למבורגיני 350 GT" topspeed.com/cars/lamborghini/1963-1966-lamborghini-350-gt "למבורגיני 350 GT" autoevolution.com/cars/lamborghini-350-gt-1964 "למבורגיני 350 GT" motor1.com/news/76817/the-1963-lamborghini-350-gtv
הגן

הגן, הוא סרט קולנוע ישראלי משנת 1977 בבימויו של ויקטור נורד, עם תסריט של יוסף אבישר. בתפקידים ראשיים מופיעים שייקה אופיר, שושנה דואר ומלאני גריפית שמופיעה בסרט בעירום ואינה מוציאה מילה מפיה. הסרט צולם בשכונת ג'ורת אל ענב הנטושה, בגיא בן הינום, למרגלות מלון המלך דוד, בשטח עליו נמצאים כיום חוצות היוצר ופארק טדי. הסרט הוקרן בפסטיבל הקולנוע בקאן אך לא נכנס לתחרות, והוא זכה לביקורות שליליות. אברהם (שייקה אופיר) ואשתו שרה (שושנה דואר) הם זוג קשישים שמעבדים גן עצי פרי למרגלות חומת העיר העתיקה. הם מגדלים שם ענבים ותפוחים ואברהם יוצא מדי פעם לשווק אותם בירושלים ברכב המיושן שלו. אברהם משוכנע שקדושה שוכנת בגן הזה ששרד את היריות וההפגזות של מלחמת העצמאות. משה (ראובן אדיב) הוא קבלן עשיר שרוצה לקנות את שטח הגן ולבנות עליו מגדל מגורים. משה שולח את עוזרו לואיס (לואיס רוזנברג) לשכנע את אברהם למכור את השטח עבור 1.5 מיליון ל"י "מזומן ביד" אך הוא מסרב. משה מדבר איתו בנועם וגם זה לא עוזר. הם מחליטים לדבר עם הבן יצחק. יצחק (טוביה טבי) נשוי לרינה (אהובה יובל), להם שני ילדים ומצבם הכלכלי לא טוב. משה ועוזרו מדברים איתם ורינה לוחצת על יצחק לשכנע את אביו למכור את הגן. אך גם זה לא עוזר ומביא למריבה קשה בין שני בני הזוג. בחורה תמהונית (מלאני גריפית) משוטטת במרכז ירושלים, לוקחת תפוח מדוכן של ירקן (זכריה טובי) שרודף אחריה אך היא מתחמקת. היא מוצאת חן בעיני שלושה אופנוענים צעירים, רמי (צחי נוי), אבי (רן קובלנץ) וניסים (יגאל דניאל). היא נמלטת מהם ונכנסת לחורבה ליד הגן. כשהם מנסים לתקוף ולאונס אותה היא נמלטת במערומיה לגן, וכאן אברהם מגרש אותם. למחרת מתעורר אברהם ומגלה בגן בחורה עירומה שהוא מחשיב למלאך שאלוהים שלח אליו. הוא מכין לה אוכל בתור "מנחה לשליח אלוהים" ומסתיר זאת מאשתו שרה. הוא מגלה זאת ל"חכם יפרח" (סעדיה דמארי) ומבקש ממנו לשמור זאת בסוד אך החכם מוסר זאת לזקני בית הכנסת. הם מגיעים "להציץ" ואברהם מגרש אותם ונוזף בחכם, אך לבסוף סולח לו ומכניס אותו לצפות ב"מלאך". החכם פורץ בצחוק ואומר שזו פשוט בחורה עירומה. הוא מפיץ זאת בבית הכנסת וכולם מנדים את אברהם שמנהל לדעתם בית זונות בגנו. יצחק מגיע לגן לאחר ריב עם אשתו ומגלה את שלושת האופנוענים שפרצו לגן. הוא מגרש אותם ופוגע באופנועים, אך רמי זורק עליו אבן והוא נפגע בראש ומאבד את הכרתו. כשהכרתו חוזרת הוא רואה בחורה עירומה גוחנת לידו ומנסה לטפל בו. הם נכנסים לבקתה קטנה בגן ומתעלסים. למחרת בבוקר מוצא אברהם את בנו העירום בבקתה ושומע צעקת אישה. יצחק אומר לו שאין עוד מישהו בבקתה אבל אברהם מבין הכל. הוא מתפכח, נושא עיניו לשמים ומודיע כי החליט למכור את הגן. מדיה וקבצים בנושא הגן בוויקישיתוף "הגן", במסד הנתונים הקולנועיים IMDb (באנגלית) "הגן", באתר ספר הקולנוע הישראלי "הגן", באתר אידיבי "הגן", במסד הנתונים הקולנועיים KinoPoisk (ברוסית) הבת של טיפי בעירום, מעריב, 11 באוגוסט 1976 מירית שם-אור, הגן הישראלי בפסטיוואל קאן, מעריב, 29 במאי 1977 זאב רב-נוף, ברווז בירושלים, דבר, 27 ביוני 1977
למבורגיני 400 GT

למבורגיני 400 GT (באיטלקית: Lamborghini 400 GT) היא מכונית ספורט בסגנון גראן טוריסמו מתוצרת יצרנית מכוניות הספורט האיטלקית למבורגיני אשר יוצרה בין השנים 1966 – 1968 בעיירה Sant'Agata Bolognese (אנ') במטרופולין של בולוניה (אנ') במחוז אמיליה-רומאניה באיטליה. "400 GT Interim" (קרוי גם "400 GT"). "400 GT 2+2". יוצרו 247 יחידות. 2 דלתות. מספר נוסעים: 2+2 (מאחור מושב צר מאד). מנוע קדמי. מנוע בנזין. סוג הנעה: הנעה אחורית. מנוע קירור מים. 6 מאיידים. מערכת חשמל - 12 ואט. קיבולת מכל דלק - 86.8 ליטר. קוטר סיבוב מינימלי - 11.5 מטר. יחס כוח / משקל: 220.41 כ"ס ל-1,000 ק"ג. תאוצה בין 0–100 קמ"ש היא 6.4 שניות. זמן נסיעה 400 מטר ראשונים - 15 שניות. זמן הנסיעה של הקילומטר הראשון - 25.9 שניות. "למבורגיני 400 GT" "למבורגיני 400 GT", דגם 2+2, שנת 1967 "למבורגיני 400 GT", דגם 2+2, שנת 1967 "למבורגיני 400 GT" "למבורגיני 400 GT", דגם 2+2, שנת 1966 "למבורגיני 400 GT", דגם 2+2, שנת 1966 "למבורגיני 400 GT", דגם 2+2, שנת 1968 "למבורגיני 400 GT" "למבורגיני 400 GT", דגם 2+2, שנת 1967 "למבורגיני 400 GT" - מבט לתא הנהג ולוח מחוונים "למבורגיני 400 GT" - מבט לתא הנהג ולוח מחוונים אתר האינטרנט הרשמי של למבורגיני 400 GT מדיה וקבצים בנושא למבורגיני 400 GT בוויקישיתוף למבורגיני 400 GT, סרטון באתר יוטיוב למבורגיני 400 GT, סרטון באתר יוטיוב "למבורגיני 400 GT" motorbase.com/vehicle/profile/lamborghini-400gt "למבורגיני 400 GT" דגם 2+2 - מפרט carfolio.com/specifications/models/car "למבורגיני 400 GT" lamborghini.com/en-en/brand/masterpieces/400-GT "למבורגיני 400 GT" autoevolution.com/cars/lamborghini-400-gt-1965
למבורגיני איסלרו

למבורגיני איסלרו (באיטלקית: Lamborghini Islero) היא מכונית ספורט בתצורת קופה בסגנון גראן טוריסמו מתוצרת יצרנית מכוניות הספורט האיטלקית למבורגיני אשר יוצרה בין השנים 1968 – 1969 בעיירה Sant'Agata Bolognese (אנ') במטרופולין של בולוניה (אנ') במחוז אמיליה-רומאניה באיטליה. "Lamborghini Islero" - יוצרו 125 יחידות. "Lamborghini Islero S" - יוצרו 100 יחידות (יוצר בשנת 1969). יוצרו 225 יחידות. 2 דלתות קופה. מספר נוסעים: 2+2 (מאחור מושב צר מאד). מנוע קדמי. מנוע בנזין אורכי, קוטר נשא הצילינדר × שבץ בוכנה: 82.00 מ"מ × 62.00 מ"מ. סוג הנעה: הנעה אחורית. מנוע קירור מים. פנסים קדמיים נשלפים (ראו תמונה). מערכת חשמל - 12 ואט. קיבולת מכל דלק - 80 ליטר. צמיגים: 205VR15 מתוצרת פירלי מסוג מבנה צמיגי רדיאלי עוטף (אנ'). יחס כוח / משקל: 255.87 כ"ס ל-1,000 ק"ג. תאוצה בין 0–97 קמ"ש היא 6.2 שניות (דגם "למבורגיני איסלרו"). תאוצה בין 0–160 קמ"ש היא 13.7 שניות (דגם "למבורגיני איסלרו"). תאוצה בין 0–97 קמ"ש היא 6.4 שניות (דגם למבורגיני איסלרו S). "למבורגיני איסלרו" "למבורגיני איסלרו" "למבורגיני איסלרו" "למבורגיני איסלרו" למבורגיני איסלרו S למבורגיני איסלרו S למבורגיני איסלרו S, שנת 1969 למבורגיני איסלרו S למבורגיני איסלרו S למבורגיני איסלרו S למבורגיני איסלרו S מדיה וקבצים בנושא למבורגיני איסלרו בוויקישיתוף למבורגיני איסלרו, סרטון באתר יוטיוב למבורגיני איסלרו, סרטון באתר יוטיוב למבורגיני איסלרו, סרטון באתר יוטיוב אתר היצרן (lamborghini.com) "למבורגיני איסלרו" חלק א' archive.org/web/20080829161325 "למבורגיני איסלרו" חלק ב' web.archive.org/web/20110705205513 "למבורגיני איסלרו" motorlegend.com/histoire-automobile/saga-lamborghini/lamborghini-islero "למבורגיני איסלרו" topspeed.com/cars/lamborghini-islero דגםLamborghini Islero S bonhams.com/auctions/22725 "למבורגיני איסלרו" - מפרט carfolio.com/specifications/models
אוניברסיטת צ'ינגחווה

אוניברסיטת צ'ינגחווה, לעיתים צ'ינגהואה (במנדרינית: 清华大学, פין-יין: qīnghuá dàxué, תעתיק מדויק: צִ'ינְגְחְווָה דָאשׂוֵּ'ה; באנגלית: Tsinghua University; בראשי תיבות: THU), היא אוניברסיטת מחקר מרכזית בבייג'ינג, וחברה בליגת C9, המאגדת את תשעת מוסדות המחקר המובילים בסין. מאז היווסדה, בשנת 1911, יצאו ממנה מנהיגים בולטים בפוליטיקה, עסקים, אקדמיה ותרבות של סין. האוניברסיטה חברה בהתאגדות אוניברסיטאות האוקיינוס השקט, באיגוד אוניברסיטאות המחקר במזרח אסיה, בליגת C9 ובפורום מנהיגי האוניברסיטאות העולמי. כפי שמשתמע מהמוטו של האוניברסיטה, 自强不息、厚德载物 (מתורגם בדרך-כלל: "משמעת עצמית, מחויבות חברתית"; בתרגום חופשי: "מאמץ תמידי לשיפור, הובלה מתוך מוסריות"), אוניברסיטת צינגהואה מתמקדת במצוינות אקדמית, שיפור רמת החיים בסין, ופיתוח גלובלי. יחד עם שכנתה, אוניברסיטת פקין, היא מדורגת כאחת מהאוניברסיטאות המובילות בסין ולמעשה בעולם בכלל. צינגהואה היא "מוסד בדירוג A" בתוכנית הממשלתית "Double First Class University Plan"‏. אוניברסיטת צ'ינגחווה עוסקת במחקר מקיף ומציעה 51 תוכניות לימוד לתואר ראשון, 139 תוכניות לתואר שני ו-107 תוכניות דוקטורט דרך 20 קולג'ים ו-57 מחלקות המכסות מגוון רחב של נושאים. האוניבריסטה הייתה שותפה לפיתוח HXMT - טלסקופ חלל בתחום קרני רנטגן סיני ראשון ששוגר בשנת 2017. דירוג שאנגחאי – מקום 22 (2023) Times Higher Education – מקום 12 (2024) דירוג QS לאוניברסיטאות – מקום 25 (2024) מדיה וקבצים בנושא אוניברסיטת צ'ינגחווה בוויקישיתוף אתר האינטרנט הרשמי של אוניברסיטת צ'ינגחווה (במנדרינית) אתר האינטרנט הרשמי של אוניברסיטת צ'ינגחווה (באנגלית) אוניברסיטת צ'ינגחווה, ברשת החברתית פייסבוק אוניברסיטת צ'ינגחווה, ברשת החברתית אקס (טוויטר) אוניברסיטת צ'ינגחווה, ברשת החברתית אינסטגרם אוניברסיטת צ'ינגחווה, סרטונים בערוץ היוטיוב "Best universities in China 2018". Times Higher Education. 6 בספטמבר 2017. {{cite news}}: (עזרה) "World University Rankings". Top Universities. נבדק ב-15 ביולי 2015. {{cite web}}: (עזרה) Diplomat, Bo Zhiyue, The. "The Rise of a New Tsinghua Clique in Chinese Politics". The Diplomat (באנגלית אמריקאית). נבדק ב-2018-06-29. "How 'China's MIT' drives the country's technology ambitions". South China Morning Post (באנגלית). נבדק ב-2018-06-29. "Introduction of Tsinghua University". Tsinghua.edu.cn. אורכב מ-המקור ב-1 אפריל 2012. נבדק ב-22 אפריל 2012. 教育部 财政部 国家发展改革委 关于公布世界一流大学和一流学科建设高校及建设 学科名单的通知 [Notice from the Ministry of Education and other national governmental departments announcing the list of double first class universities and disciplines].
זפר-נאמה (שאמי)

זפר-נאמה (בפרסית: ظفرنامه) הוא חיבור היסטורי מאת נט'אם א-דין שאמי (מת בערך ב-1411) המתאר את כיבושיו של טימור לנג. בשנת 1401 ביקש טימור לנג משאמי לכתוב ספר שיהיה כתוב בצורה ברורה וקריאה לכול, ובו יסופרו קורותיו וכיבושיו הרבים. שאמי סיים את החיבור כשלוש שנים לאחר מכן, בשנת 1404. חיבור זה היווה בסיס עיקרי לחיבור אחר באותו שם שכתב שרף א-דין עלי יזדי העוסק גם הוא בכיבושיו של טימור לנג. מהדורה מדעית של החיבור הוכנה בידי המזרחן הצ'כי פליקס טאואר במחצית הראשונה של המאה ה-20. Jackson, P., “S̲h̲āmī, Niẓām al-Dīn”, in: Encyclopaedia of Islam, Second Edition. Ẓafar-nāma, ed. by Felix Tauer, Histoire des conquêtes de Tamerlan intitulée Ẓafarnāma par Niẓāmuddin Šāmī avec des additions empruntées au Zubdatu-t-tawārīḫ-i Bāysunġurī de Ḥāfiẓ-i Abrū, Prague 1937-56 (Monografie Archivu Orientálního 5). ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
או'שונסי

האם התכוונתם ל... ויליאם או'שונסי – רופא סקוטי טרנס או'שונסי – איש צבא אמריקאי פיונה או'שונסי – שחקנית אירית ראיין או'שונסי – זמר-יוצר ושחקן אירי סכר אושונסי – סכר בארצות הברית
מיס פינלנד

מיס פינלנד (בפינית: Miss Suomi) היא תחרות יופי בפינלנד. התחרות אורגנה בפעם הראשונה ב-1931, בשנים 1939–1940 ו-1942–1944 לא התקיימה התחרות עקב מלחמת העולם השנייה. הזוכה במקום השני נקראת "הנסיכה הראשונה" והזוכה במקום השלישי נקראת "הנסיכה השנייה". ב-1960 הנסיכה הראשונה הלכה לייצג את פינלנד בתחרות מיס תבל אך לאחר מכן שונה הפורמט כך שהזוכה נהייתה גם ישירות נציגת המדינה בתחרות הבינלאומית, זאת מלבד השנים 1962 ו-1963, משתתפות התחרות גם ייצגו את פינלנד בתחרויות מיס עולם, מיס אינטרנשיונל ומיס אירופה. נציגות פינלנד זכו ארבעה פעמים בתחרויות בינלאומיות. התחרות משודרת בטלוויזיה הפינית. ב-1965 ביקרה בישראל הזוכה במיס פינלנד ודגמנה ביגוד לחברת האופנה "דיווה". ב-1995 הנסיכה השנייה כרמן מאקינן הופיעה בצילומי עירום ובכך נשלל ממנה תוארה היות שדבר זה מהווה הפרה של חוזה התחרות. מדיה וקבצים בנושא מיס פינלנד בוויקישיתוף אתר האינטרנט הרשמי של מיס פינלנד (בפינית) מיס פינלנד, ברשת החברתית פייסבוק MISS FINLAND/ MISS SUOMI, / (באנגלית)(הקישור אינו פעיל) ארכיון ActivePaper, הן מתפעלות מ-Diva, באתר jpress.org.il
האנה סטאר

האנה סטאר (בשוודית: Hanna Stjärne; נולדה ב-17 במרץ 1969) היא עיתונאית שוודית. סטאר נולדה וגדלה בנפת דנדריד ולמדה בבית ספר למוזיקה. היא למדה עיתונאות באוניברסיטת סטוקהולם ולאחר מכן החלה לעבוד ככתבת פוליטית בתוכנית החדשות "Dagens Eko" של "Sveriges Radio", רשת הרדיו הממלכתית של שוודיה, לאחר מכן שימשה עבור התוכנית ככתבת חדשות חוץ בבריסל. ב-2001 היא נהייתה לכתבת מדינית וב-2002 נהייתה לאדם הצעיר ביותר לשמש בתפקיד ניהולי ב-Sveriges Radio P1, ערוץ הרדיו המרכזי השוודי, במסגרת תפקידה היא ארגנה וניהלה מספר תוכניות טלוויזיה. היא זכתה במספר פרסים על עבודתה כעיתונאית. ב-2010 נבחרה לאישה המנהלת הטובה ביותר בשוודיה. ב-2011 החלה לשמש כמנכ"לית הקונצרן "UNT" שבבעלותו מספר עיתונים בשוודיה. ב-2014 הוכרז על מינוייה כמנכ"לית SVT חברת השידור הציבור השוודי, בחירתה לתפקיד זה לוותה בביקורת על התאמתה לתפקיד, במסגרת כהונתה בתפקיד אורגן אירוויזיון 2016. ב-2015 תמכה בגינוי דבריו של הפוליטיקאי אימי אוקסון. ב-2017 הצהירה בראיון שהחזון המרכזי של SVT להיות יותר סקרן ובעל מודעות, היא תיארה את פעולת התאגיד כ"חינוך פולקלורי". סטאר היא אם לבת. מדיה וקבצים בנושא האנה סטאר בוויקישיתוף om radions och televisionens fortsatta verksamhet m.m. Proposition 1977/78:91 - Riksdagen, https://chefssnack.podbean.com (בשוודית) Cronemans kritik mot SVT:s nya vd Hanna Stjärne - Dagens Media, web.archive.org, ‏2015-11-22 NTB / TT / Ritzau, SVT står bak beslutning om å ta avstand fra Åkessons uttalelser – SD vurderer boikott, journalisten.no, ‏2018-09-08 (בנורווגית) Så skapar Hanna Stjärne ett nytt SVT, www.resume.se (בשוודית)
שירז אפיק

שירז אפיק (נולדה ב-18 בינואר 1974) היא סופרת ישראלית. שירז אפיק נולדה בתל אביב. בעלת תואר ראשון בעבודה סוציאלית מאוניברסיטת תל אביב ותואר שני בפסיכולוגיה מ-Kean University שבניו ג'רזי. עבודת התזה שלה עסקה בהעברה בין-דורית של טראומת השואה מהדור השני לדור השלישי. במשך חמש שנים התגוררה בארצות הברית, שם קיבלה תואר שני ותעודת יועצת התמכרויות. היא עבדה בבית חולים על גלגלים בטיפול בנפגעי נפש. עם שובה לארץ טיפלה בניצולי שואה בביתם. עוסקת בכתיבת ביוגרפיות כסופרת צללים. בוגרת סדנת המכניקה של הרגש בהנחיית מעין רוגל וקורס ליסודות התסריטאות בהנחיית צביקה קרצנר. זוכת תחרות "סיפור שמתחיל בכוס תה" של מרחב טיוטות, 2019. סיפוריה התפרסמו במספר כתבי עת, בהם מאזניים, המוסך וצריף, וכן באנתולוגיית עברית. "לנקות את יפו", 2014, הוצאת מטר "בשורות טובות", 2017, הוצאת מטר "אבקועים", 2019, הוצאת פרדס "מתחת לעור", 2021, הוצאת עברית "ליל הברווזים", 2024, הוצאת המקור אפיק נשואה ואם לשני בנים. מדיה וקבצים בנושא שירז אפיק בוויקישיתוף אתר האינטרנט הרשמי של שירז אפיק שירז אפיק, ברשת החברתית LinkedIn הספרים של שירז אפיק, באתר "סימניה" מידע על שירז אפיק בקטלוג הספרייה הלאומית ראש בראש, ריאיון לאתר עברית "בשורות טובות" בין מומלצי נובמבר של מגזין "את" ד"ר רותי קלמן על "בשורות טובות", באתר ספריית דימונה נורית גרץ על "לנקות את יפו" בתוכנית הרדיו שלרבקה מיכאלי, 103 FM מור אלזון, שירז אפיק: "כולנו מחפשים לנקות את עצמנו", באתר ynet, 17 בדצמבר 2014 חמוטל לוין, פעילי ימין מתנכלים לבית ספר מעורב? שירז אפיק כתבה על זה לפני, באתר Time Out‏, 7 בינואר 2015 ירון אביטוב, במוקד הרומן "לנקות את יפו" - הטרור היהודי, באתר הארץ, 4 באוגוסט 2015 נטע הלפרין, טבע פראי בסלון: הסופרת שיצאה מהצללים, באתר ישראל היום, 10 באוקטובר 2017 "הרגשתי בוודאות: משהו רע עומד לקרות": פרק ראשון מהספר "אבקועים", באתר ynet, 5 באוקטובר 2019 שירז אפיק, סיפור: כדורסל מבוגרים, בבלוג "הספרנים" של הספרייה הלאומית, נובמבר 2020 ירון פריד, ‏"מתחת לעור": לרקוד עם זאבים ולשחות עם תנינים באמריקה של מטה, באתר מעריב אונליין, 14 במאי 2021 עדי שחם, "הוא היה מכור ואני התמכרתי לטיפול בו": הזוגיות הרעילה שהולידה ספר, באתר ynet, 24 באוגוסט 2021 נטע הלפרין, טבע פראי בסלון: הסופרת שיצאה מהצללים, באתר ישראל היום, 10 באוקטובר 2017
חימו מלך ירושלים

"חימו מלך ירושלים" הוא סרט קולנוע ישראלי משנת 1987 בבימויו של עמוס גוטמן, המבוסס על ספר באותו שם מאת יורם קניוק. חלק ממבקרי הקולנוע טענו כי לסרט יש מוטיב הומוסקסואלי של דמות אחות רחמנייה עם גבר מסורס. הסרט נכשל בקופות, וצפו בו רק 21,000 איש. הוא הוצג בפסטיבלי סרטים בינלאומיים בסן פרנסיסקו, חיפה, שיקגו וטורונטו. חימו, אליל בנות פופולרי ומבוקש בירושלים לפני מלחמת העצמאות, מאושפז במצב קשה במנזר שהפך לבית חולים צבאי, לאחר שנפצע בקרב על ירושלים, גפיו נכרתו והוא נפצע קשה בפניו ואינו מדבר. בינו ובין האחות היפהפייה שהתנדבה לטפל בפצועים מתפתחת מערכת יחסים מעוותת, ובמקביל מתוארות מערכות היחסים בין הפצועים האחרים ואחיו של חימו. "חימו מלך ירושלים", במסד הנתונים הקולנועיים IMDb (באנגלית) "חימו מלך ירושלים", באתר ספר הקולנוע הישראלי "חימו מלך ירושלים", באתר אידיבי "חימו מלך ירושלים", במסד הנתונים הקולנועיים KinoPoisk (ברוסית) חימו מלך ירושלים, במיזם "אישים" לתיעוד היצירה הישראלית רחל נאמן, מצור, כותרת ראשית, 21 באוקטובר 1987 מאיר שניצר, איפה אל"ף? איפה בי"ת?, חדשות נחמן אינגבר, יש עשן בלי אש, ידיעות אחרונות, 16 באוקטובר 1987 רחל נאמן, מצור, כותרת ראשית, 21 באוקטובר 1987 עידו אמציה, עופר שב משדה-הקרב, ידיעות אחרונות, 7 באוקטובר 1987 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אוהד מאור

אוהד מאור הוא קצין בצה"ל בדרגת תת-אלוף המכהן כקצין שריון ראשי. קודם לכן היה מפקד חטיבה 401. בעבר היה מפקד עוצבת ראם ומפקד המרכז לאימונים טקטיים במל"י. מאור התגייס לצה"ל בשנת 1998 ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה ב' ברקן בגדוד 46, שהייתה הפלוגה האחרונה בחטיבה 401 שהפעילה טנקי מגח, עליה פיקד עד חורף 2005. במלחמת לבנון השנייה שימש כסגן מפקד גדוד 9 ובהמשך מונה לקצין אג"ם של חטיבה 401. לאחר מכן שימש מפקד גדוד 46 בין השנים 2013–2015, והוביל את הגדוד בין היתר במהלך מבצע צוק איתן. באוגוסט 2017 הועלה לדרגת אל"ם ומונה למפקד עוצבת ראם, ובמקביל למפקד המרכז לאימונים טקטיים (מא"ט) במל"י, תפקיד אותו סיים ביוני 2020. ב-22 ביולי 2020 מונה למפקד חטיבה 401, עליה פיקד עד מאי 2022. ב-5 בדצמבר 2023 מונה לקצין שריון ראשי והועלה לדרגת תת-אלוף. למאור תואר ראשון במנהל עסקים עם התמחות בשיווק מהקריה האקדמית אונו.. מדיה וקבצים בנושא אוהד מאור בוויקישיתוף "טנק של גיבורים": 15 שנים אחרי שנפגע - הטנק חוזר לשימוש יואב לימור, הכדור אצל הפוליטיקאים: צה"ל מוכן לגייס את החרדים, באתר ישראל היום, 22 בפברואר 2024 גל פרל פינקל, הדיון הציבורי על הסיפוח רדוד, באתר זמן ישראל, 4 ביוני 2020. עינב גרינברג כהן, "אתה חייב להבין שהאויב חי בשטח. אסור, אסור לתת לו הזדמנות", באתר צה"ל, 11 באוגוסט 2021. אל"ם אוהד מאור נכנס לתפקידו כמפקד עוצבת "עקבות הברזל", באתר צה"ל, 22 ביולי 2020. לילך שובל, אל"מ אוהד מאור מונה לקצין השריון הראשי; יועלה לדרגת תת-אלוף, באתר ישראל היום, 20 בספטמבר 2023 מפקד עוצבת עקבות הברזל החדש נכנס לתפקידו, באתר צה"ל, 03.05.22 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
יחסי טובאלו–ספרד

יחסי טובאלו–ספרד הם היחסים הדיפלומטיים הרשמיים שבין טובאלו לבין ממלכת ספרד. האיים השייכים לטובאלו התגלו בשנת 1568 על ידי יורדי ים ספרדים בראשות אלברו דה מנדניה. מגלי ארצות נוספים הגיעו לאיים כגון דון פרנסיסקו ב-1781. האיים הוזנחו על ידי הספרדים שבחרו לא ליישב אותם. האיים היו ברשות עצמם למשך כמה מאות שנים עד שבסופו של דבר הגיעו הבריטים לאיים וייסדו שם קולוניה, כך הוקמה טובאלו. ספרד כוננה את יחסיה הדיפלומטיים הרשמיים עם טובאלו ב-4 במאי 1995, הן משתפות פעולה דרך ארגונים מולטילטרליים שונים ומגוונים כגון האומות המאוחדות ושיתופי הפעולה של האיחוד האירופי. טובאלו אינה מיוצגת בספרד, הן בדרג השגרירות והן בדרג הקונסולרי. טובאלו האמינה את שגרירותה שבבריסל, בירת בלגיה, על ספרד. ספרד אינה מיוצגת בטובאלו, הן בדרג השגרירות והן בדרג הקונסולרי. ספרד האמינה את שגרירותה שבקנברה, בירת אוסטרליה, על טובאלו. Ficha de Tuvalu, אתר משרד החוץ של ספרד